Daouboent

An daouboent a zo ur sin diakritek eus al lizherenneg latin hag a ziskouez evel daou boent war ur vogalenn.
ä ë ï ö ü ÿ

E brezhoneg
E brezhoneg eo an daouboent (¨) ur sin diakritek hag a lakaer war ur vogalenn evit merkañ e ranker disrannañ anezhi diouzh an hini a zo en he raok.
Kavet e vez dreist-holl war al lizherenn u : eürus, emroüs ;
Kavet e vez a-wezhioù war al lizherenn i :
dre ret er ger gouïlh ;
a-wezhioù, ha dreist-holl er varzhoniezh hag ar c'hanaouennoù, evit merkañ ez eo un i vogalenn hag e talvez eta evit un troatad : alïes.

E yezhoù all
galleg
Ar galleg a implij anezhañ da verkañ ur vogalenn da vout distaget distag diouzh unan all en he raok : naïve, Noël, Louÿs.

Gant reizhadennoù reizhskrivadur ar galleg e 1990 eo bet kemmet daouboentoù zo na heuilent ket ar reolenn-mañ. Da skouer: ambiguïté aet da ambigüité, contiguë da contigüe.

kembraeg
Ar c'hembraeg a ra heñvel : copïo.

nederlandeg
An nederlandeg, ur yezh hag a ra gant kalz divc'hrafennoù a ziv vogalenn, a implij anezhañ e gerioù kemeret diouzh yezhoù latin evel tetraëder, naïviteit, reële, geïnd, reünie, conciërge, koloniën, poëzie, egoïsme, coördinatie, ruïne, vacuüm...

portugaleg
Skrivet e vez ivez cinqüenta hervez reolennoù reizhskrivañ portugaleg Brazil.

spagnoleg
Ar spagnoleg a ra gantañ evit dispartïañ an digramm gu araog e pe i : vergüenza, lingüística.

yezhoù all
Yezhoù all a ra gant an ë evit merkañ ar « schwa », pe evit merkañ emañ mut ar vogalenn (galleg « de Staël » /stal/).

Daouboent hag Umlaut
Dishañval eo an daouboent diouzh an Umlaut.

Da ziwall
Arabat kemmeskañ an daouboent gant an daoubik (:) a zo un arouezenn boentaouiñ.

Gwelit ivez :
 Diairezenn

Rummad:Sistemoù-skritur alfabetek
Rummad:Doareoù-skrivañ
Rummad:Lizherennegoù
Rummad:Lizherenneg latin
Rummad:Arouezioù diforc'hañ
Rummad:Brezhoneg